Octavia Hill

Octavia Hill (Wisbech, Cambridgeshire, 1838ko abenduaren 3a - Westminster Hiria, 1912ko abuztuaren 13a) Gizarte-erreformatzailea eta gizarte-langintzaren aitzindaria britaniarra izan zen, bereziki ezaguna etxebizitza politika soziala bultzatzeagatik.

 Biografia 

James Hill eta Caroline Southwood Hill-en alaba izan zen, aita sozialismo utopikoaren jarraitzailea zen eta ama Herri Hezkuntzaren aitzindarietako bat. Thomas Southwood Smith, bere aitona, Jeremy Bentham-en laguna zen eta biak izan zuten eragina Hillen pentsamenduan.

Nerabea zela, Hillek, John Ruskin eta Frederick Denison Maurice bezalako eragileekin harremandu zen, eta Samuel eta Henrietta Barnett senar-emaztearekin batera Settlement mugimenduan eragin zuen.

Hamairu urte zituela, aitaren negozioak porrot egin zuen eta gaixotasun mentala garatu zuenean, familia Londresera mugitu zen eta bere ama Ladies Cooperative Guild izeneko emakumeentzako kooperatiba sozialista eta kristaueko zuzendari izendatu zuten, Hill bertan aritu zen ama laguntzen.

1856an, 18 urte zituelarik, Great Ormond kaleko Working Men’sCollege-eko idazkari eta irakasle izendatu zuten, hau da, gizon langileentzako eskola batean.

Langileriaren etxebizitza-egoera prekarioaz arduraturik, 1864an, 26 urterekin, hainbat etxe erosiarazi zizkion Ruskineri Londreseko aldiri edota auzo probreetan eta Hillek haien alokairua modu aitziandarian kudeatzen hasi zen, etxebizitza politika sozialaren aitzindaria izanik.

Landa-koadernoa balitz bezala, 1866an Hillek Homes of the London Poor idatzi zuen Londreseko langileriak etxebizitza duin bat lortzeko zituzten arazoak adierazteko.

Espazio publikoaren aldekoa izan zen ere, haurrentzako jolaslekuak ez ezik, natura eta artea langileriaren esku utzi nahi zituen.

1875ean, Charity Organisation Society (COS) delakoa sortzen lagundu zuen. Parte-hartzaile kritikoa izan zen, epe luzera karitateak eragin positiborik ez zuela uste baitzuen.

Ondoren, 1877an, Our Common Land idatzi zuen, Hillek, eliza katolikoak, karitatearen bitartez, pobreekiko zuen jarrera eta jarduna kritikatu eta filantropia zientifikoaren alde egiten zuen.

Beatrice Webb eta Helen Bosanquetekin batera, Royal Commission on the Poor Laws and Relief of Distress (1905–1909) izeneko batzordean parte hartu zuen, Pobreen Legeari buruzko ikerketa bat gauzatu behar zuena ondoren Legebiltzarrari proposamen bat helarazteko.

Ez zuen errekonozimendurik jaso eta bere ekarpen esanguratsuenak Ruskin eta Robert Oweneri esleitu zitzaizkien.

 Sariak eta Aitortzak 
1994ean Octavia Hill´s Birthplace Museum Trust  Fundazioak Hill jaio zeneko etxearen zati bat erosi eta bere omenezko museo bat zabaldu zuen, boluntarion talde batek kudeatzen duena.

 Ikusi, gainera 

 Jane Addams
 Mary Richmond

 Erreferentziak 

 Kanpo estekak  

Kategoria:Londresen hildakoak
Kategoria:1912ko heriotzak
Kategoria:1838ko jaiotzak
Kategoria:Emakumea
Kategoria:Wikipedia:18 elementuko autoritate kontrola duten orriak
Kategoria:Emakume idazleak
Kategoria:XIX. mendeko emakume idazleak